Amazon rahbari supermarketlar tarmog‘ini sotib olganidan so‘ng 2,8 mlrd dollarga boyidi

Amazon onlayn riteyleri sog‘lom ovqat sotuvchi supermarketlar tarmog‘iga egalik qiluvchi Whole Foods Market kompaniyasini sotib oldi. Bu haqda “Gazeta.ru” xabar bermoqda.

Shartnomaning umumiy qiymati 13,7 milliard dollarni tashkil qildi.
Ayni paytda WFM AQShda, Kanadada va Buyuk Britaniyada 460 dan ortiq do‘konga ega. Kelishuv shartlariga binoan, kompaniya do‘konlarni boshqarishda, butun dunyodan tekshirilgan yetkazuvchilardan mahsulot sotib olishda davom etadi.
Forbes milliarderlar reytingiga ko‘ra, ushbu kompaniya sotib olinganidan so‘ng Amazon asoschisi va rahbari Jeff Bezos 2,8 milliard dollarga boyidi.
Amazon’ning birjadagi aksiyalari narxi oshishi bilan Bezosning boyligi ham 2,4 foizga yoki 2,89 milliard dollarga oshdi. Ayni paytda uning umumiy davlati 84,4 milliard dollarga baholanmoqda. U reytingda ikkinchi o‘rinni egallab turibdi.